A Bizottság 287/97/EK rendelete

(1997. február 17.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2493/96/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. február 17-én.

a Bizottság részéről

Mario Monti

a Bizottság tagja

[1] HL L 338., 1996.12.28., 27. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Élelmiszerkészítmény az alábbi összetétellel:tejzsír: 74 tömegszázalékteljes tojáspor: 5 tömegszázalékborecet: 4 tömegszázaléksó: 1,5 tömegszázalékvíz: 15,5 tömegszázalékA hűtött állapotban lévő termék halványsárga, olajos tömb formájú. | 21069098 | A besorolást a Kombinált Nómenklatúra 1. és 6. általános értelmezési szabálya, a 4. árucsoporthoz fűzött 2. b) megjegyzés, a 15. árucsoporthoz fűzött 1. c) megjegyzés, valamint a 2106, a 210690 és a 21069098 KN-kód megfogalmazása határozza meg. |

2.Kenhető zsiradék, amely 70 és 80 tömegszázalék között tejzsírt, 20 és 30 tömegszázalék között növényi zsírt tartalmaz, és amelyet általában 500 g-os csomagolásban hoznak kiskereskedelmi forgalomba.A terméket vaj (0405 vámtarifaszám) és növényi zsír (15. árucsoport) összekeverése, vagy tejszín (0401 vámtarifaszám) és növényi zsír (15. árucsoport) összekeverése és azt követő köpülése útján kapják. | 21069098 | A besorolást a Kombinált Nómenklatúra 1. és 6. általános értelmezési szabályának rendelkezései, a 4. árucsoporthoz fűzött 2. b) megjegyzés, a 15. árucsoporthoz fűzött 1. c) megjegyzés, valamint a 2106, a 210690 és a 21069098 KN-kód megfogalmazása határozza meg. |

--------------------------------------------------